
На основу члана 15. став 1. тачка 12) Закона о локалним изборима („Службени гласник РС”, бр. 129/07, 34/10 – одлука УС, 54/11 и 12/20), Изборна комисија општине Блаце на седници одржаној 11.05.2020. године, донела је
Р О К О В Н И К

ЗА ВРШЕЊЕ ИЗБОРНИХ РАДЊИ У ПОСТУПКУ СПРОВОЂЕЊА
ИЗБОРА ЗА ОДБОРНИКЕ СКУПШТИНЕ ОПШТИНЕ БЛАЦЕ,
РАСПИСАНИХ ЗА 21. ЈУН 2020. ГОДИНЕ
1. Рокови за вршење изборних радњи у поступку спровођења избора за одборнике Скупштине општине Блаце утврђени су:


– Одлуком о расписивању избора за одборнике скупштина градова и скупштина општина у Републици Србији („Службени гласник РС”, број 19/20),


– Законом о локалним изборима („Службени гласник РС”, бр. 129/07, 34/10 – одлука УС, 54/11, 12/20, 16/20 – аутентично тумачење и 68/20),

– Законом о избору народних посланика („Службени гласник РС”, бр. 35/00, 57/03 – одлука УС, 72/03 – др. закон, 18/04, 85/05 – др. закон, 101/05 – др. закон, 104/09 – др. закон, 28/11 – одлука УС, 36/11, 104/09 – др. закон, 12/20 и 68/20),


– Законом о јединственом бирачком списку („Службени гласник РС”, бр. 104/09 и 99/11),


– Одлуком о изменама и допунама Упутства за спровођење избора за народне посланике Народне скупштине, расписаних за 26.04.2020. године, Број: 02 Број: 013-53/20 од 11. маја 2020. године.

2. Одлука о измени Одлуке о расписивању избора за одборнике скупштина градова и скупштина општина у Републици Србији ступила је на снагу даном објављивања, 10. маја 2020. године.

Одлуком је одређено да ће се избори за одборнике скупштина градова и скупштина општина у Републици Србији одржати 21. јуна 2020. године. 

3. Према прописима из тачке 1. овог роковника, рокови су следећи:

	Редни број
	Радња
	Рок

	1. Обрасци

	1.1.
	Прописивање образаца за спровођење изборних радњи и стављање на располагање јавности

(члан 15. став 1. тачка 3) и члан 23. став 1. Закона о локалним изборима – ЗоЛИ)
	у року од три дана од дана расписивања избора

најкасније 9. марта у 24.00 часа

	2. Органи за спровођење избора

	2.1.
	Доношење решења о испуњавању или неиспуњавању услова за одређивање опуномоћених представника подносиоца изборне листе у проширени састав органа за спровођење избора

(члан 14. став 6. ЗоЛИ)
	приликом проглашења изборне листе

	2.2.
	Доношење решења о именовању овлашћених представника подносиоца изборне листе у проширени састав Изборне комисије општине Блаце
(члан 14. ст. 9. и 10. ЗоЛИ)
	у року од 24 часа од часа пријема обавештења подносиоца изборне листе, а најкасније 16. јуна у 24.00 часа.

	2.3.
	Образовање сталног састава бирачких одбора

(члан 16. став 5. ЗоЛИ)
	најкасније десет дана пре дана избора

	2.4.
	Достављање обавештења о представницима подносиоца изборне листе у проширеном саставу бирачких одбора

(члан 15. став 10. у вези са чланом 16. став 3. ЗоЛИ))
	најкасније пет дана пре дана избора, односно до 15. јуна у 24,00 часа


	2.5.
	Доношење решења о именовању чланова проширеног састава бирачких одбора

(члан 14. ст. 9. и 10. у вези са чланом 16. став 3. ЗоЛИ)
	у року од 24 часа од часа пријема обавештења подносиоца изборне листе, а најкасније пет дана пре избора

	2.6.
	Замена члана или заменика члана бирачког одбора у сталном или проширеном саставу случају спречености или одсутности

(члан 26. став 3. Упутства за спровођење избора)
	најкасније 19. јуна  у 20 часова

	2.7.
	Замена члана бирачког одбора који не може да буде у саставу бирачког одбора у смислу члана 27. Упутства
(члан 26. став 4. Упутства за спровођење избора)
	најкасније 21. јуна
у 7 часова

	3. Изборна листа

	3.1.
	Подношење изборне листе

(члан 19. став 1. ЗоЛИ)
	најкасније до 5. јуна у 24,00 часа

	3.2.
	Проглашење изборне листе

(члан 24. став 1. ЗоЛИ)
	у року од 24 часа од часа пријема изборне листе, ако испуњава услове

	3.3.
	Повлачење изборне листе

(члан 21. став 1. ЗоЛИ)
	до дана утврђивања збирне изборне листе, односно најкасније 9. јуна у 24,00

	3.4.
	Утврђивање и објављивање збирне изборне листе у општинском службеном гласилу

(члан 26. став 3. ЗоЛИ)
	најкасније десет дана пре дана избора, односно до 10. јуна у 24,00 часа

	3.5.
	Право увида у поднете изборне листе

(члан 26. став 4. ЗоЛИ)
	у року од 48 часова од дана објављивања збирне изборне листе

	4. Бирачка места

	4.1.
	Одређивање и објављивање бирачких места

(члан 34. став 1. тачка 7. ЗоИНП и члан 47. став 8. Упутства за спровођење избора).
	најкасније 20 дана пре дана избора, односно до 31. маја у 24.00 часа

	4.2.
	Разврставање бирача на бирачка места од стране општинске управе 

(тачка 12. став 6. Упутства за спровођење Закона о јединственом бирачком списку)
	до закључења бирачког списка, односно до 15 дана пре дана избора, до 5. јуна у 24.00 часа 

	4.3.
	Разврставање бирача на бирачка места од стране Министарства државне управе и локалне самоуправе 

(тачка 12. став 7. Упутства за спровођење Закона о јединственом бирачком списку)
	од закључења бирачког списка, односно од 15 дана пре дана избора, од 05. јуна у 24.00 часа

	5. Јединствени бирачки списак

	5.1.
	Излагање бирачког списка за подручје општине и обавештавање грађана о томе

(члан 14. Закона о јединственом бирачком списку – ЗоЈБС, тачка 10. Упутства за спровођење ЗоЈБС и члан 63. став 1. Упутства за спровођење избора)
	од наредног дана од дана расписивања избора, односно од 5. марта 

	5.2.
	Захтев општинској управи за доношење решења о упису у бирачки списак односно о промени у бирачком списку

(члан 14. став 1., члан 10. став 1. и члан 14. став 1. ЗоЈБС)
	до закључења бирачког списка, односно15 дана пре дана избора, до 5. јуна у 24.00 часа

	5.3.
	Доношење решења о упису или променама у бирачком списку по закључењу бирачког списка од стране Министарства државне управе и локалне самоуправе

(члан 5. став 1. и члан 10. став 1. ЗоЈБС и члан 53. став 5. Упутства за спровођење избора)
	од закључења бирачког списка до 72 часа пре дана избора, од 5.јуна до 18. јуна у 24.00 часа

	5.4.
	Право увида и подношења захтева за промене у бирачком списку од стране подносиоца изборне листе или лица које он за то овласти 

(члан 21. ЗоЈБС и тачка 9. став 5. Упутства за спровођење ЗоЈБС)
	од проглашења изборне листе 

	5.5.
	Доношење решења о закључењу бирачког списка и утврђивању укупног броја бирача од стране Министарства државне управе и локалне самоуправе

(члан 17.став 1. ЗоЈБС и члан 57. став 1. Упутства за спровођење избора)
	05. јуна 

	5.6.
	Достављање решења о закључењу бирачког списка Изборној комисији Општине Блаце
(члан 17. став 2. ЗоЈБС и члан 57. став 3. Упутства за спровођење избора))
	у року од 24 часа од часа доношења решења, најкасније 5. јуна у 24.00 часа

	5.7.
	Објављивање укупног броја бирача у „Службеном листу општине Блаце“
(члан 18. ЗоЈБС и члан 58. Упутства за спровођење избора)
	одмах по добијању решења о закључењу бирачког списка

	5.8.
	Достављање Изборној комисији општине Блаце оверених извода из бирачког списка

(члан 19. став 1. ЗоЈБС и члан 59. Упутства за спровођење избора)
	у року од 48 часова од доношења решења о закључењу бирачког списка најкасније 7. јуна у 24 часа

	5.9.
	Пријем у Изборној комисији  општине Блаце решења  о променама у бирачком списку по закључењу бирачког списка 

(члан 20. став 2. ЗоЈБС и члан 61. став 1. Упутства за спровођење избора )
	до 48 часова пре дана одржавања избора, до 18. јуна у 24.00 часа.

	5.10.
	Утврђивање и објављивање у „Службеном листу Општине Блаце“ коначног броја бирача

(члан 20. став 2. ЗоЈБС)
	одмах по истеку рока за пријем решења о променама у бирачком списку, донетих по закључењу бирачког списка

	6. Посматрачи

	6.1.
	Подношење пријаве за праћење рада органа 

за спровођење избора – страни посматрачи

(члан 90. став 1. и члан 91. став 1. Упутства за спровођење избора)
	најкасније десет дана пре дана избора, најкасније до 10. јуна 

	6.2.
	Подношење пријаве за праћење рада органа 

за спровођење избора – домаћи посматрачи

(члан 89. став 1. Упутства за спровођење избора)
	најкасније пет дана пре дана избора, до 15. јуна 

	7. Спровођење избора

	7.1.
	Достављање обавештења бирачима о дану и времену одржавања избора

(члан 54. став 1. ЗоИНП)
	најкасније пет дана пре дана избора, најкасније 15. јуна

	7.2.
	Предаја изборног материјала бирачким одборима 

(члан 29. став 1. ЗоЛИ)
	најкасније 24 часа пре дана избора

	7.3.
	„Предизборна тишина” – забрана изборне пропаганде

(члан 5. став 3. ЗоИНП)
	од 48 часова пре дана избора до затварања бирачких места на дан избора, од 18. јуна у 24.00 до затварања бирачких места 21. јуна у 20.00 часова

	7.5.
	Отварање бирачких места и гласање

(члан 56. став 1. ЗоИНП)
	21. јуна од 7.00 до 20.00 часова

	8. Утврђивање и објављивање резултата избора

	8.1.
	Утврђивање резултата гласања на бирачком месту и достављање изборног материјала Општинској изборној комисији (члан 38. став 1. ЗоЛИ)
	У року од осам часова од затварања бирачких места, до 22. јуна у 04.00 часа

	8.2.
	Утврђивање резултата избора у Општинској изборној комисији (члан 39. став 1. ЗоЛИ)
	у року од 24 часа од затварања бирачких места, до 22. јуна у 20.00 часова

	8.3.
	Расподела одборничких мандата применом система највећег количника

(члан 41. став 4. ЗоЛИ)
	у року од 24 часа од затварања бирачких места, до 22. јуна у 20.00 часова 

	8.3.
	Објављивање резултата избора у „Службеном листу општине Блаце“
(члан 44. ЗоЛИ)
	у року од 24 часа од затварања бирачких места, до 22. јуна у 20.00 часова

	8.4.
	Увид представника подносилаца изборних листа и кандидата за одборнике у изборни материјал у просторијама Општинске изборне комисије

(члан 32. ЗоЛИ)
	у року од пет дана од дана избора, до 26. јуна у 24.00 часа

	9. Заштита изборног права

	9.1.
	Подношење приговора Општинској изборној комисији 

(члан 52. став 2.ЗоЛИ)
	у року од 24 часа од дана кад је донета одлука, извршена радња или учињен пропуст

	9.2.
	Доношење и достављање решења по приговору 

(члан53. став 1. ЗоЛИ)
	у року од 48 часова од пријема приговора

	9.3.
	Жалба Управном суду против решења Општинске изборне комисије по приговору 

(члан 54. став 1. ЗоЛИ)
	у року од 24 часа од достављања решења

	9.4.
	Достављање свих потребних података и списа за одлучивање Управном суду од стране Општинске изборне комисије

(члан 54. став2. ЗоЛИ)
	одмах, а најкасније у року од 12 часова

	9.5.
	Доношење одлуке по жалби

(члан 54. став 4. ЗоЛИ)
	у року од 48 часова од дана пријема жалбе са списима

	10. Додела мандата и издавање уверења о избору за одборника

	10.1.
	Додела мандата кандидатима са изборне листе по редоследу на изборној листи, почев од првог кандидата са листе

(члан 43. ЗоЛИ)
	у року од десет дана од дана објављивања укупних резултата избора

	10.2.
	Издавање уверења о избору за одборника

(члан 45. ЗоЛИ)
	одмах по додели мандата

	11. Извештавање Скупштине општине

	11.1.
	Подношење извештаја Скупштини општине Блаце о спроведеним изборима

(члан 15. став 1. тачка10) ЗоЛИ)
	одмах по додели мандата


4.Доношењем овог роковника ставља се ван снаге Роковник за вршење изборних радњи у поступку спровођења избора за одборнике Скупштине општине Блаце, расписаних за 26. април 2020. године број Број 8/20 од 05.03.2020. године.
5.Овај роковник објавити у „Службеном листу општине Блаце“
Број 20/20
У Блацу, 11.05.2020. године
ИЗБОРНА КОМИСИЈА ОПШТИНЕ БЛАЦЕ

    ПРЕДСЕДНИК

    Валентина Павловић

